3 Plus

***3 Plus*** (zināms arī kā ***TV3 Plus***, **3+**, **TV3+**) ir televīzijas kanāls Latvijā un Lietuvā, kurš Latvijā izveidots 2003., bet Lietuvā — 2022. gadā. Igaunijā tika raidīts kopš 2005. gada, bet pārtrauca raidīt 2025. gadā. Kanāls pieder uzņēmumam *[[TV3 Group]]* un reģistrēts Apvienotajā Karalistē, bet tagad Igaunijā. Kanāls tiek pārraidīts krievu valodā un tā programmu veido populāri izklaidējoši raidījumi, humora pārraides, televīzijas un realitātes šovi, seriāli, mākslas filmas, animācijas filmas, sporta spēļu translācijas. Kanāla populārās pārraides ir *[[Naša Russia|Nasha Russia]]*, "Laimīgi kopā", "Virtuve", "Sūklis Bobs Kvadrātbiksis" un *[[Comedy Club]]*. Kopš Krievijas iebrukuma Ukrainā, no 2022. gada 28. februāra *TV3 Group* ir nolēmis apturēt Krievijā ražotā satura retranslāciju, nodrošinot papildu piekļuvi ukraiņu un pasaules ziņu kanāliem. Tas ir pieejams Virzemes TV, ciparu televīzijā un kabeļtelevīzijā.

## Vēsture
2004. gada beigās kanāls 3+ sāka pārraidīt testa režīmā Igaunijā, bet no 2005. gada 3. janvāra tas sāka darboties ar regulāru TV programmu. Pusotra gada laikā kanālam 3+ izdevies apgūt 9,4% Igaunijas komerctelevīzijas tirgu, kura mērķauditorija ir vecumā no 15 līdz 49 gadiem.

Kopš Krievijas iebrukuma Ukrainā, no 2022. gada 28. februāra *TV3 Group* ir nolēmis apturēt Krievijā ražotā satura retranslāciju, nodrošinot papildu piekļuvi ukraiņu un pasaules ziņu kanāliem.

2022. gada 1. martā Igaunijā tika izveidots kanāls *[[TV3 Life]]*, aizvietojot krievvalodīgo kanālu 3+, kas ēterā bija no 2005. gada. Informatīvais pilsētas raidījums krievu valodā "Tallinas ziņas" (*Новости Таллинна*), kurš tika rādīts kanālā 3+ un gada laikā noskatījās vairāk nekā 260 000 skatītāju, ir skatāms trijos televīzijas kanālos — *[[Kanal 7|Duo 7]]*, 1+2 un TVN. 1. aprīlī Igaunijā atgriezās kanāls 3+, kļūstot par bezmaksas kanālu, kura atgriešanā iemesls bija saistīts ar kara notikumiem Ukrainā, jo, ierobežojot Krievijas televīzijas kanālus un tā veidoto programmu, ir palielinājusies nepieciešamība pēc kvalitatīva vietēja krievu valodas satura. Šobrīd tas rāda izklaidējošus seriālus, raidījumus un filmas no Ukrainas, Eiropas, ASV un Igaunijas. Tāpat *TV3 Group* uzsāka svaiga vietējā satura ražošanu krievu valodā. Programmā atgriezās informatīvais pilsētas raidījums "Tallinas ziņas".

2022. gada 1. jūnijā Lietuvā sāka raidīt krievvalodīgo televīzijas kanālu *TV3 Plus*, lai apmierinātu vajadzības Lietuvā dzīvojošiem krievvalodīgajiem iedzīvotājiem un piedāvātu saturu krievu valodā.

Lai stiprinātu Latvijas informatīvo telpu, 2022. gadā kanālā *TV3 Plus* kopš 29. augusta darba dienu vakaros plkst. 19.30 par galvenajiem notikumiem Latvijā un pasaulē informē ziņu raidījums krievu valodā "Ziņas+" (*Новости+*), ko vada žurnālisti ar vairāk nekā 20 gadus ilgu pieredzi Latvijas mediju ziņu dienestos televīzijā, radio un drukātajā presē: Oļegs Maļiņins, Aleksejs Novaks, Olga Piļipoveca un Marija Kobizeva-Brauna. 

2025. gada 10. martā Igaunijā tika izveidots jauns kanāls TV3 Gold, aizvietojot krievvalodīgo kanālu 3 Plus, kas ēterā bija no 2005. gada. Kanāls galvenokārt ir paredzēts 40+ mērķauditorijai, vienlaikus uzrunājot arī jaunākos cilvēkus.

## Iepriekšējie logo (Latvija)

## Atsauces

## Ārējās saites
* Oficiālā mājaslapa